INDOKOLÁS
Általános indokolás
Magyarország helyi önkormányzatairól szóló 2011. évi CLXXXIX. törvény 23. § (1) bekezdése a főváros egészét érintő településrendezést a fővárosi önkormányzat feladatává teszi. 
Az épített környezet alakításáról és védelméről szóló 1997. évi LXXVIII. törvény (Étv.) a 62. § (7) bekezdése 3. pontjában kapott felhatalmazás alapján a Fővárosi Közgyűlés megalkotta a Budapest főváros rendezési szabályzatáról szóló 5/2015. (II. 16.) önkormányzati rendeletét (a továbbiakban: FRSZ).
Az Új Duna-híd eseti módosításának javaslatai nincsenek összhangban az FRSZ-szel.
A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 32. § (6) bekezdése és 42. §-a alapján az FRSZ módosítás egyeztetési eljárása megtörtént, az eljárásban az Országos Atomenergia Hivatal, Közép-Duna-völgyi Vízügyi Igazgatóság, Duna-Ipoly Nemzeti Park Igazgatósága, Budapest Főváros Kormányhivatala Fővárosi Közlekedésfelügyeleti Főosztály, Honvédelmi Minisztérium Állami Légügyi Főosztály, Budapest Főváros Kormányhivatala Országos Közúti és Hatósági Főosztály, Budapest Főváros Kormányhivatala Fővárosi Közlekedésfelügyeleti Főosztály Útügyi Osztály,  Nemzeti Média- és Hírközlési Hatóság, Innovációs és Technológiai Minisztérium Léginavigációs és Repülőtéri Hatósági Főosztály, Innovációs és Technológiai Minisztérium Hajózási Hatósági Főosztály, Honvédelmi Minisztérium Hatósági Főosztály, Budapest Főváros Kormányhivatala Földhivatali Főosztály, Pest Megyei Főépítész, Budapest Főváros Kormányhivatala Építésügyi és Örökségvédelmi Főosztály, Örökségvédelmi Osztály, Budapest Főváros IX. kerület Ferencváros Önkormányzata, Budapest Főváros XI. kerület Újbuda Önkormányzata, Budapest Főváros XXI. kerület Csepel Önkormányzata vett részt.
Az FRSZ módosítása rendeletalkotással, az e rendelet mellékletét képező térképi mellékleteken jelölteknek megfelelően történik.
[bookmark: _GoBack]A rendelet-tervezethez a jogalkotásról szóló 2010. évi CXXX. törvény (a továbbiakban: Jat.) 17. § előírásainak megfelelően hatásvizsgálat készült. A Jat. 19. § (2) bekezdésében előírtaknak megfelelően megtörtént a lakosság közvetlen tájékoztatása a budapest.hu honlapon keresztül annak érdekében, hogy az értintettek tudomást szerezzenek a készülő rendelet-tervezetről


Részletes indokolás
Az 1. §-hoz
Az (1) bekezdés az Új Duna-híd eseti módosításának az FRSZ-szel való összhang biztosítása érdekében az FRSZ 1. (térképi) mellékletét képező 1:10 000 méretarányú tervlap sorozat 65-413 szelvénye tartalmának módosítását tartalmazza.
A (2) bekezdés az Új Duna-híd eseti módosításával összefüggésben az FRSZ 3. mellékletének módosítását tartalmazza. 
A 2. §-hoz
A rendelet hatálybalépéséről rendelkezik.

